JUMAL KÕNELEB
Tere jälle!
Jeesusest pole paremat.
Pole kedagi imelisemat, kedagi kes meid nii armastaks.
Pole kedagi, kes on nii uskumatult hea.
Nii turvaline. - Turvaline ja nii samana püsiv.
- Õnneks Ta kannatab meid välja.
- Õnneks püsib Tema arm igavesti.
Oleme nüüd mõnes saates rääkinud Jumala headusest.
Tahame rajada kindla aluse meie usuelule.
Usklikuks saades on ja meil oli elu tõelise muutumise lähtekohaks
mõistmine ja teadvustamine, et Jumal on hea.
See teadmine muudab meie elu kogu aeg. - Tõsi.
See muudkui laieneb.
Mida tohkem uurida, seda hämmastavamaid asju leiame.
On imetore, kui sul on arvuti ja oskad kasutada Piibli otsingut.
See on päris lihtne. Isegi mina oskan seda kasutada.
Internetist saab vaadata ka algkeelsete sõnade tähendust.
Innustav ja tore on vaadata heebrea- ja kreekakeelseid sõnu,
kui rikas on tegelikult evangeeliumi hea sõnum.
Mulle tuli ühes koguduses keegi naine rääkima,
et meie saadete kaudu on ta saanud indu Piibli uurimiseks.
Teda on hakanud huvitama, mis Piiblis tegelikult on kirjas.
Meie hakkame Jumala headuse vaatenurgast uurima ühte asja,
mis on muutnud tõeliselt meie majandust.
See on aktuaalne, tähelepanuväärne ja oluline teema.
Me kõik elame maailmas,
milles tuleb majandada ja kasutada raha.
See on valdkond, mis lõikab südamesse.
Juba jälle! Sul kogu aeg midagi lõikab.
Jumala Sõna lõikabki. See on ju kahe teraga mõõk.
See on seda ikka veel. See lõikabki, aga heas mõttes.
See laiendab meie südant, laiendab head arusaama Jumalast.
Kui hakkame uurima, siis teeme seda avatud meeltega.
Uurime koos seda teemat. Pea seejuures tõesti meeles,
et Sina ise võid uurida neid asju. Ära lihtsalt usu meie juttu.
Ära usu meid. - Usu hoopis Jumala Sõna.
Usu seda, mida Sa ise leiad Jumala Sõnast.
Uuri ise Jumala Sõna.
Tore oli, kuidas sa koolis rääkisid Martin Lutherist.
Üks suurim asi, mille tema tõi,
oli see, et ta julgustas inimesi ise Piiblit lugema.
Varem katoliku kirikus kuulutasid ainult preestrid ladina keeles.
Kas ma ikka mäletan õigesti? - Sul on seni õigesti meeles küll.
Inimesed ei saanud midagi aru. Pidasid seda mingiks salakeeleks.
Luther mõistis, et peab ise lugema ja ise uurima Sõna.
Hakka ise uurima neid asju, milles sul on väljakutsed.
Uurima teemasid, milles sul on küsimusi.
Kuulsin, kuidas sa rääkisid gümnaasiumiõpilastega.
Küsisid usuõpetuse tunnis, milline teema neid huvitab?
"Millist teemat teie tahaksite uurida?"
Õpilastel oli erinevaid asju, mis neile huvi pakkus.
Ühte õpilast huvitas sõjapidamine ja mida Piibel selle kohta räägib.
Ta saab nüüd ise seda uurida.
Piibliotsingusse saab panna selle sõna ja saada kirjakohti.
Nii saab õppida just selle teema kohta rohkem.
See oli hästi öeldud.
Seetõttu tõlkiski Martin Luther Piibli saksa keelde,
et kõik saaksid lugeda Piiblit oma emakeeles.
Liigutav oli, et see muutus toimus,
kui ta ise luges esmakordselt Uut Testamenti.
Just rõõmusõnumit lugedes märkas ta,
et tal oli seni hoopis väär pilt Jumalast.
Siis ta mõistis, et seda sõnumit peaks igaüks kuulda saama.
Meie elus oli selline olukord, et olime rajanud kristliku kooli.
Töö oli alanud, tegime seda innukalt ja rõõmuga.
Nädal nädala järel, kuust kuusse.
Meie majanduslik olukord oli aga väga kasin.
Kooli majandusasjades oli pidevalt võitlemist.
Kuna see oli nii raske võitlus, tekkis mul küsimus,
kuidas Jumal tahab, et neid asju korraldataks?
Milline on Tema tahe rahaasjus, rahaga ümberkäimises
milline on Tema tahe omandi, rahaasjade ja majanduse osas?
Firmade, ettevõtluse,
töötajate palkamise ja õiguste osas
ning muude konkreetsete küsimuste osas,
mida ettevõtlust alustades kohtab.
Kas usklik tohib üldse küsida,
milline on Jumala vaatenurk selles või tuleb minna mõnda kooli õppima
ning mitte segada usuasju ja Jumalat sellesse teemasse.
Me armastame Issandat väga ja teeme Temale tööd.
Tahtsime ilmtingimata teada ja õppida jätkuvalt.
Me ei tea ju veelgi kõike. - Loomulikult ei tea.
Aga me tahame teada saada.
Meil tekkis janu teadmise järele.
Mitte varem kuuldu järele, teooriate ja teoloogia järele
vaid mida Piibel päriselt ütleb?
Näiteks, miks Jeesus ütleb,
et Ta on tulnud kuulutama rõõmusõnumit vaestele?
Näiteks see. - Miks Ta niimoodi ütleb?
Mida Ta sellega mõtleb? Ta ei anna selles kohas selgitust.
Ta ütleb lihtsalt, et vaestele kuulutatakse rõõmusõnumit.
Mina tahtsin teada. - Me olime siis vaesed ka.
Aga kui meie Agape Keskus on vaene,
siis on ka kõik töötajad vaesed.
See ei ole tore. - Ei ole.
Olime ometi valmis järgnema Kristusele iga hinna eest.
Tahtsime tõesti teha vaid seda, milleks Jumal oli meid kutsunud.
MInu küsimus oli, kas see ongi Jumala tahe,
et tuleme kuidagimoodi ots otsaga kokku.
Et meil on napilt vajaminev ja vahetevahel pole üldse midagi.
Kui hüüame Jumala poole,
siis ta teeb suuremaid ja väiksemaid imesid,
aga ikka nii, et saame napilt ühest päevast teise elatud.
Kas see on Jumala tahe? See oli minu küsimus.
Me kaevusime Jumala Sõnasse, selle asemel, et niisama istuda
ja mõelda ning palvetada, et äkki tuleb kusagilt vastus.
Vastus Jumala tahte kohta leidub Jumala Sõnas.
Jumal on ilmutanud oma tahet oma Sõnas.
Nagu ütles Martin Luther,
tasub uurida, mis tegelikult on siia kirja pandud.
Martin Luther nägi lugedes, et palju sellest,
mida ta oli kuulnud, ei pidanudki paika.
Palju sellest, mida mina olin kuulnud majandusteemal,
ei pidanud samuti paika.
Leidsime midagi tõeliselt elumuutvat.
See ei toimunud silmapilkselt.
Kui leidsime tõe Jumala tahte kohta,
siis muutus midagi meie sisemuses.
Piiblis sellist kirjakohta pole, aga üks jutlustaja ütles,
et usk sünnib seal, kus tuntkse Jumala tahet.
Minu meelest on see hästi öeldud.
Tõeliselt püsiv ja kandev usk sünnib alles siis,
kui tuntakse Jumala tahet.
Kui ma ei tea Jumala tahet näiteks tervenemise osas,
kuidas saaksin siis uskuda tervenemisse?
Kui ma ei tea Jumala tahet majanduslikus valdkonnas,
kuidas saaksin siis Temalt palves abigi paluda?
Kui ma tean, siis mul on usk.
Matteuse evangeeliumis 6:33 ütleb Jeesus:
"Aga otsige esmalt Jumala riiki ja tema õigust,
siis seda kõike antakse teile pealegi!"
Eespool on kirjas, et me ei muretseks selle üle,
mida selga panna või mida süüa ja juua.
Muidugi ma muretsen väga, mida selga või suhu panna.
Kuidas niimoodi saab üldse kirjutada?
Siis aga Jeesus jätkab ja ütleb:
"Otsige esmalt Jumala riiki ja Tema õigust
ehk Tema viise tegutsemiseks,
siis seda kõike antakse teile pealegi!"
Mina tahan küll seda. See on minu jaoks rõõmusõnum.
Päriselt ka.
Siin tuleb koheselt esile, et Jumal on hea Isa.
Tema on armastus.
Me teame peast kirjakohta Johannese evangeelium 3:16
"Sest nõnda on Jumal maailma armastanud,
et ta oma ainusündinud Poja on andnud..."
Kiri roomlastele 8:32
"Tema, kes oma Poegagi ei säästnud,
vaid loovutas tema meie kõikide eest,
kuidas ta ei peaks siis koos Pojaga meile kõike muud kinkima?"
Jumal on andja. Ta on hea. Ta andis ainusündinud Poja.
Ta ütleb, et kui Teda otsime, siis kavatseb Ta anda.
Ta annab. Kuidas Ta ei annaks meile ka kõike muud?
Eelmises saates rääkisime,
et Ta rõõmustab, kui saab meile head teha.
Nüüd sa näitad juba varandusi.
Varandusi, mida me leidsime, kui hakkasime Piiblit uurima.
Jeesus ütlebki - kui otsid mind ja minu tahet,
siis antakse sulle kõike muudki.
Seal ei öelda: kui järgid mind ja teed minu tahet,
siis vireled vaesuses kogu oma eluaja.
Sellist asja pole seal kirjas.
Hoopis "siis seda kõike antakse teile pealegi!"
Ja nagu Joy luges:
kuidas Ta ei peaks siis meile kõike muud kinkima?
Kas me julgeme sellesse uskuda? Kas see on äkki mingi valeõpetus?
Vanas Testamendis öeldakse Õpetussõnade raamatus 10:22
"See on Issanda õnnistus, mis teeb rikkaks,
ja oma vaev ei lisa sellele midagi juurde."
Teine tõlge ütleb: "Ta ei lisa sellele mingit muret või vaeva."
Siit kõlavad läbi Jeesuse sõnad: "Otsi esmalt Jumalariiki,
siis seda kõike sulle antakse."
Mitte nii, et otsi Jumalariiki - see on vaevarikas ja raske,
see on ränk rügamine ja sa ei näe punast krossigi.
Ei. Hoopis kõike seda antakse sulle pealegi.
Oma vaev ei lisa sellele midagi. Issanda õnnistusest piisab.
See tekitab kohe mõtte: "Ettevaatust! Seda on liiga palju!
Sellest ei tohi rääkida! See on eduteoloogide jutt!"
Seda sõna ei tohi kasutadagi. Rikkusest ei tohi rääkida!
Vaatasin seetõttu järele, mida see ohtlik "rikkus" tähendab.
Mida see paha sõna tähendab? Algkeelne sõna on "ashar".
See tähendab kasvamist.
Kasvamist rikkuses on seal kirjas.
Issanda õnnistus paneb kasvama.
Meenub, kuidas alguses Issand õnnistas Aadamat ja Eevat öeldes:
"Olge viljakad, teid saagu palju, täitke maa, alistage see enesele."
Seal rääkis Ta kasvust ja paljunemisest.
Kas me vajaks Soomes praegu seda? Kasvamist, lisandumist.
Et tööandjad ja firmad võiks saada jõudu ning kasvada.
Rohkem inimesi saaks tööd. Vajame kasvamist.
Jumala õnnistus paneb kasvama.
Kui Piiblis räägitakse rikkusest, pole see ainult rahalises mõttes.
Olen kohanud elu jooksul lausa miljonäre,
kes on olnud kurvad ning ahastuses, et nende pereelu on lõhki läinud.
See pole mingi rikkus.
Piiblis mõeldakse rikkuse all täisväärtuslikku ja head elu.
Elu, milles on head inimsuhted, lastel läheb hästi, on tervis,
on heaolu ja kõik see, mis teeb päriselt elu rikkaks.
Raha on küll hea vahend ja sellega võib teha palju head,
aga see iseenesest ei too mingit õnne.
Jumal tahab meile anda palju rohkem.
Jakoobuse kiri 2:5 "Kuulge, mu armsad vennad,
eks ole Jumal selle maailma vaesed valinud saama usu läbi rikasteks."
Võime saada usu läbi rikkaks.
See on tohutult suur asi, sest see loob turvatunde.
Usu läbi rikas olemine aitab,
annab stabiilsust ja väldib paanitsemist.
Kiri Efeslastele 2:4
"Aga Jumal, kes on rikas halastuselt..."
Ta on rikas halastuselt. See on rikkus. Jumala halastus.
Joeli raamatus 2:13 öeldakse nii:
"Pöörduge Issanda, oma Jumala poole,
sest tema on armuline ja halastaja, pika meelega ja rikas heldusest."
Kui imeline rikkus - saame olla rikkad heldusest.
Jeesuse kohta räägitakse, et kasvava noorukina
kasvas Ta nii vanuse, kui ka armu ja helduse poolest.
Jeesus kasvas armus ja helduses.
Kujutan ette, kuidas Ta noorukina nägi,
et pattulangemise järel maailma tulnud pimedus
rikkus inimeste elusid.
Ta nägi kogu selle viha, väsimuse ja ärrituvuse taha.
Ta kasvas helduses.
See teeb elu tõeliselt rikkakas. Saame olla rikkad Jumala armust.
Saame elada rahus.
Kirjas Galaatlastele 5:22 räägitakse Vaimu viljadest.
Viljadest, mis kasvavad meis, kui me elame Tema ligiolus.
Vaimu vili on armastus, rõõm, rahu, pikk meel, lahkus, headus,
ustavus, tasadus, enesevalitsus.
Teame kõik, et kui meil on need, siis on elu tõesti rikas.
Meie eludes pole probleemiks see, et Jumal ei taha justkui õnnistada.
Mitte ka see, et Jumal poleks justkui hea.
Ta on jätkuvalt hea.
Probleem on hoopis see,
et püüame sageli eluga ise hakkama saada.
Võtame enda peale igapäevase leiva teenimise ikke
ja rügame palehigis.
Toon näite selle kohta esimesest Moosese raamatust 11:4
Inimesed ehitasid Paabeli torni. Seal on kirjutatud nii:
"Ja nad ütlesid: Tulge, ehitagem enestele linn ja torn,
mille tipp oleks taevas, ja tehkem enestele nimi,
et me ei hajuks üle kogu maailma!”
Tehkem enestele nimi.
Kindlasti ka praegusel hetkel mitmes riigis majanduskriisi ajal
peaministrid, presidendid ja teised valitsejad teevad kõik,
aga pääsemine ei sõltu meist. Koorem on sageli liiga raske.
Mõtle sellele. Nad ütlesid: "Tehkem enestele nimi!"
Me ehitame seda Paabeli torni, hoolitseme iseeneste eest
ja ehitame selle nii kõrgeks, et Jumal ei saa enam uputada maad.
Kui Ta seda teha püüab, siis jookseme torni peitu.
Me hoolitseme ise kõige eest.
Võrdle seda kirjakohaga, kus Jumal räägib Aabrahamiga.
Esimene Moosese raamat 12:2
Jumal kutsub Aabrahami minema tõotatud maa suunas ja ütleb:
"Ma teen sind suureks rahvaks ja õnnistan sind,
ma teen su nime suureks, et sa oleksid õnnistuseks!"
Kumb on parem? Kas oma jõust üritamine?
Mina ja Joy püüame ehitada oma jõus kristlikku kooli,
et see kuidagi välja tuleks. - Et teha enestele nime.
Et teha enestele nimi. "Jani ja Joy vägev kool".
Või see, et Jumal teeb, nagu oli Aabrahami loos?
"Ma teen su nime suureks." Parem olgu niipidi.
"Ma õnnistan sind, ma teen su nime suureks,
et sa oleksid õnnistuseks!"
See on just see, mida me soovime ja igatseme.
Me tahame olla õnnistuseks.
Palju enam, kui seda, et meist saaks keegi tähtis nina.
Pigem see, et mina, pisi-Joy, võiksin olla kellelegi õnnistuseks.
See ei tähenda, et me ei töötaks, ei rajaks äriettevõtteid või muud.
Võime, kui see on me südamel, aga me ei pea tegema ilma Jumalata.
Jumala õnnistus on see, mis teeb meie projekti edukaks.
Ta tahab olla osaline. - Aamen.
Ta tahab olla osaline.
Polnudki nii, et ma ei tohi rääkida Temast nende teemade kontekstis
ja segada Teda oma firma asjadesse.
Sellest, kuidas mu firmal läheb ja kuidas majanduslikult edeneb.
On hoopis nii, et Ta tahab selles osaleda.
Ta tahab, et võtaksin Teda sellesse kaasa.
Ta ütleb: "Otsi mind ja mu õigust, otsi minu tegutsemisviise,
siis antakse sulle kõike muudki. Mina õnnistan sind. Mina."
Issand tahab seega tõesti osaleda. - Halleluuja!
Temas on lootus meie kõikide jaoks.
Temas on lootus ka Soome jaoks.
Jumala õnnistus hoiab meie maa elus ja Jumala õnnistus tõstab maa üles.
Just sellest me tahame rääkida.
Sul on ehk olemas Piibel. Selle teine nimi on Testament.
Vana ja Uus Testament.
Testament on isiku lõplik tahe, nii nagu Piibel on Jumala lõplik tahe.
Kui mõni jurist helistaks sulle homme ja ütleks:
"Minu käes on testament, milles on sinu nimi kirjas",
siis ma usun, et tahaksid seda näha.
Kas sina tahaksid? - Tahaksin küll.
Kui jurist T. I. Tömppanen helistab ja ütleb, et tema käes on testament
ja sellesse on kirjutatud su nimi, siis sa tahad midagi teada.
Mida sa tahaks teada? - Kas ma olen midagi pärinud?
Tahad teada, mida sa oled päranduseks saanud.
Oled sa kunagi mõelnud, et Piibel on Testament,
mis annab meile teada, mida oleme päranduseks saanud.
Võibolla on see sinu jaoks uus vaatenurk.
Piibel ütleb, et me oleme midagi pärinud.
Oleme saanud päranduse. - Kristuses.
Pärandusest räägitakse Uues Testamendis.
Piibli sõnul on selles palju paremad tõotused
kui Vanas Testamendis.
Kujutle hetkeks -
oleme pärinud igavese elu,
oleme saanud kõik oma patud andeks.
Selles on juba nii palju, et võiks minna seda lausa tähistama.
Mul on nii hea grimm, et sobiks küll peole minna.
Kui, siis ülistuspeole. - Seda muidugi.
Oleme pärinud veel midagi.
Leidsime selle, kui hakkasime süvitsi uurima Jumala Sõna.
Mida see ütlus tähendab, et Tema õnnistus teeb rikkaks?
Selles peitub saladus.
Kui seda mõistad ja näed,
siis see muudab su elu. See tõesti muudab su elu.
Seda me hakkame järgmisel korral uurima.
Mida õnnistus õieti tähendab? Kas see on vaid ilus sõna?
Kas see on midagi muud?
Palvetame.
Tänu Taevaisa, et Sina pole üldse muutunud.
Tänu, Taevaisa, et oled sama hea, nagu Sa oled alati olnud.
Tänu, Taevaisa, et Sa tahad kõigile meile ainult head.
Tänu, Taevaisa, et Sa hoolid meie argipäevast.
Oled andnud meile püha tõotuse,
et kui otsime Sind ja Sinu tahet, siis antakse meile ka kõike muud.
Tänu, Issand, et me ei pea muretsema
nüüd ega tulevikus selle üle, mida selga panna, süüa või juua.
Sina, Issand, oled lubanud hoolitseda nende vajaduste eest,
kui meie otsime Sind.
Tänu, et tänagi saame kuulutada oma ellu,
et Sinu õnnistus teeb meie elu rikkaks.
Tänu, Issand, et oled vägev aitama igaühte meist,
kes võitleb ja maadleb majanduslike teemadega.
Tahame kuulutada meie kõikide ellu, et Jumala õnnistus teeb rikkaks.
Kõikide meie elu.
Tänu, Issand, et Sa õnnistad ja aitad meid, aitad kõiki peresid,
aitad Soomet minna edasi.
Issand, Sinuga kõik on võimalik. Aamen.
Jumal on tõesti hea.
Teadlikkus sellest, et Jumal on üksnes hea,
ja selle mõistmine tuli sellest, et õppisime Teda tundma.
Tahan sind julgustada, sest usklikuks saamisele lisaks
pole midagi olulisemat sellest, et õpid Teda päriselt tundma.
Sellisena, nagu ta päriselt on. Tahan Sind selles aidata.
Kirjutasin kaks raamatut:
"Jumal on armastus" ja "Püha Vaim - Jumal meiega"
Need on aidanud mitmeil leida lähedast suhet Jumalaga.
Lähedane Jumalasuhe on aluseks kõigele heale, mida oleme saanud.
Need maksavad ainult 12 eurot (6 eurot kumbki).
Neid võib tellida TV7 kaudu või otse meie käest.
Meil on kodulehekülg: www.kristillinenkoulu.org
Seal on lisainfot nende kohta ja sellest, mida me veel teeme.
Võid käia seal vaatamas.
Kui soovid külvata sellesse teletöösse ja saadete tootmisse,
võid annetada helistades numbrile 900 1777
Kõne hind on Eestis 7 eurot.
Võid annetada ka TV7 kontonumbrite kaudu.
Ole õnnistatud Jeesuse nimel ja tea, et kõik saab korda!
Aamen.
TV7 annetustelefon: 900 1777 (7 eur) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin